Yebḍa daxel ɣef tlata, tamezwarut, lǧiha n wadda i lmal neqqar-as adaynin i wakken ad yishil leɣber ad yeffeɣ si tzulixt, ɣer ttamas ad katen tigusa uɣur ara yeqqen lmal, ulac amgarad ger lmal ameqqran d umecṭuh, ar ttames yella lmedwed anda i sset. Nnig-s taɛrict d taxamt n unejmuɛ d yiḍes ma yusa-d inebgi, iw akken ad nali ar ɣur-s tella tarekkabt s ddawas, llan ikufiyen deg-sen itt- jamaɛen lmakla, ikufan xeddemen-as talaxt yexleḍ akked leɣbar n yezgaren akken ad yeṭṭef ad yiǧhid rennun-as cwiṭ n walim, tettuɣal-as uɣummu. Ɣer lǧiha n ufella ad d-naf agens, ijemɛen lwacul, lecɣal n wexxam akk dinna i ten-xeddmen, dinna i sewwayen, iqeddcen. Tama nniḍen qqaren-as adekkan xeddmen tikwatin, am texzanin n tura.